ddrg/super_eurlex huggingface dataset:
Oficiālais Vēstnesis L 314 , 04/11/1981 Lpp. 0005 - 0005

Speciālizdevums spāņu valodā: Nodaļa 02 Sējums 8 Lpp. 0286

Speciālizdevums portugāļu valodā Nodaļa 02 Sējums 8 Lpp. 0286



Komisijas Regula (EEK) Nr. 3149/81 (1981. gada 30. oktobris) par preču klasifikāciju kopējā muitas tarifa apakšpozīcijā 38.19 T EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Grieķijas Pievienošanās aktu, jo īpaši tās 3. pantu, tā kā, lai nodrošinātu kopējā muitas tarifa nomenklatūras vienādu piemērošanu, jāparedz noteikumi produkta, kas sastāv no D-glicīta (sorbīta) un satur vienu tūkstošdaļu pievienota 1,2-benzizotiazol-3-ona 1,1-dioksīda (saharīna), klasifikācijai; tā kā Padomes Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 3002/81 [3], pievienotā kopējā muitas tarifa apakšpozīcijā 38.19 T minētais D-glicīts (sorbīts) nav apakšpozīcijā 29.04 C III ietvertais produkts; tā kā 29. nodaļas 1. piezīmes a) apakšpunktā ir noteikts, ka minētās nodaļas pozīcijas attiecas tikai uz atsevišķiem ķīmiski noteikta sastāva organiskiem savienojumiem; tā kā vienas tūkstošdaļas 1,2-benzizotiazol-3-ona 1,1 dioksīda (saharīna) pievienošanas dēļ attiecīgo produktu vairs nav iespējams uzskatīt par atsevišķu savienojumu; tā kā konkrētākas pozīcijas neesības dēļ minētais produkts ir jāklasificē pozīcijā Nr. 38.19 kā ķīmisks produkts, kas citur nav minēts un iekļauts; tā kā minētais produkts jāiekļauj pozīcijas 38.19 apakšpozīcijā 38.19 T; tā kā šajā regulā paredzētie pasākumi ir saskaņā ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Produktu, kas sastāv no D-glicīta (sorbīta) un satur vienu tūkstošdaļu pievienota 1,2-benzizotiazol-3-ona 1,1-dioksīda (saharīna), ietver kopējā muitas tarifa pozīcijā: 38.19 Ķīmijas vai saskarnozaru rūpniecības ķīmiskie produkti un preparāti (ieskaitot dabisko produktu maisījumus), kas nav minēti vai iekļauti citur; ķīmijas un saskarnozaru rūpniecības atlikumprodukti, kas nav minēti vai iekļauti citur: T. D-glicīts (sorbīts), izņemot produktu, kas iekļauts apakšpozīcijā 29.04 C III. 2. pants Šī regula stājas spēkā 42. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 30. oktobrī Komisijas vārdā — Komisijas loceklis Karl-Heinz Narjes [1] OV L 14, 21.1.1969., 1. lpp. [2] OV L 172, 22.7.1968., 1. lpp. [3] OV L 301, 22.10.1981., 1. lpp. --------------------------------------------------
Oficiālais Vēstnesis L 242 , 25/08/1981 Lpp. 0005 - 0005

Speciālizdevums spāņu valodā: Nodaļa 03 Sējums 23 Lpp. 0053

Speciālizdevums portugāļu valodā Nodaļa 03 Sējums 23 Lpp. 0053

Speciālizdevums somu valodā: Nodaļa 3 Sējums 13 Lpp. 0222

Speciālizdevums zviedru valodā: Nodaļa 3 Sējums 13 Lpp. 0222



Komisijas Regula (EEK) Nr. 2429/81 (1981. gada 21. augusts), ar ko groza Regulu (EEK) Nr. 2191/81 un Regulu (EEK) Nr. 2192/81 par atbalsta piešķiršanu sviesta iegādei EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 12. panta 3. punktu, tā kā Komisijas Regulu (EEK) Nr. 2191/81 [2] un (EEK) Nr. 2192/81 [3] publicēto tekstu pārbaude parāda, ka tie nav viennozīmīgi identiski tekstiem, par kuriem balsojusi Pārvaldības komiteja, un tādējādi ir labojamas attiecīgās kļūdas; tā kā šajā regulā paredzētie pasākumi ir saskaņā ar atzinumu, ko sniegusi Piena un piena produktu pārvaldības komiteja, IR PIEŅĒMUSI ŠO REGULU. 1. pants Ar šo Regulu (EEK) Nr. 2191/81 groza šādi: 1. Ar šo 7. pantu aizstāj ar šādu: "7. pants Ar šo Regulas (EEK) Nr. 1717/72 piemērošana tiek atlikta, izņemot attiecībā uz sviestu, ko pārdod pēc Regulas (EEK) Nr. 1717/72 4. pantā minēto sertifikātu iesniegšanas, kas izsniegti pirms šīs regulas stāšanās spēkā." 2. Tekstā franču valodā, 3. panta 7. punkta a) apakšpunktā vārdkopu "au moyen de ce bon;" aizstāj ar vārdkopu "au moyen de ce bon, ou". 2. pants Ar šo Regulu (EEK) Nr. 2192/81 groza šādi: 1. Tekstā angļu valodā a) 1. panta 2. punkta a) apakšpunktā vārdkopu "purchased in the manufacturing Member State" aizstāj ar vārdkopu "purchased in the Member State"; b) 1. panta 2. punkta b) apakšpunkta pirmajā ievilkumā vārdkopu "the packaging of which is marked accordingly, or" aizstāj ar vārdkopu "the packaging is marked accordingly, pursuant to the rules in the Member State where the beneficiary unit makes the purchase, or". 2. Tekstā franču valodā 3. panta 5. punkta a) apakšpunktā vārdkopu "au moyen de ce bon;" aizstāj ar vārdkopu "au moyen de ce bon, ou". 3. Tekstā itāļu valodā 3. panta 5. punkta a) apakšpunkta beigās vārdu "nonché" aizstāj ar vārdu "o". 4. Tekstā holandiešu valodā 3. panta 5. punkta a) apakšpunkta beigās vārdkopu "van deze bon blijken;" aizstāj ar vārdkopu "van deze bon blijken, of". 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1981. gada 4. augusta. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 21. augustā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 213, 1.8.1981., 20. lpp. [3] OV L 213, 1.8.1981., 24. lpp. --------------------------------------------------
Oficiālais Vēstnesis L 111 , 27/04/1983 Lpp. 0001 - 0001

Speciālizdevums somu valodā: Nodaļa 4 Sējums 1 Lpp. 0075

Speciālizdevums spāņu valodā: Nodaļa 04 Sējums 2 Lpp. 0094

Speciālizdevums zviedru valodā: Nodaļa 4 Sējums 1 Lpp. 0075

Speciālizdevums portugāļu valodā Nodaļa 04 Sējums 2 Lpp. 0094



Padomes Regula (EEK) Nr. 971/85 (1983. gada 28. marts) par Nolīguma noslēgšanu starp Eiropas Ekonomikas kopienu un Gvinejas Revolucionārās Tautas Republikas valdību par zveju pie Gvinejas krastiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Kopienas interesēs ir apstiprināt 1983. gada 7. februārī Konakrī parakstīto Nolīgumu starp Eiropas Ekonomikas Kopienu un Gvinejas Revolucionārās Tautas Republikas valdību par zveju pie Gvinejas krastiem un saraksti, kas uz to attiecas, IR PIEŅĒMUSI ŠO REGULU. 1. pants Ar šo Kopienas vārdā apstiprina Nolīgumu starp Eiropas Ekonomikas Kopienu un Gvinejas Revolucionārās Tautas Republikas valdību par zveju pie Gvinejas krastiem un saraksti, kas uz to attiecas. Teksti, kas minēti pirmajā daļā, ir pievienoti šai regulai. 2. pants Padomes priekšsēdētājs sniedz Nolīguma 16. pantā paredzēto paziņojumu [2]. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 28. martā Padomes vārdā — priekšsēdētājs J. Ertl [1] OV C 13, 17.1.1983., 249. lpp. [2] Nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 026 , 31/01/1985 Lpp. 0012 - 0012

Speciālizdevums somu valodā: Nodaļa 3 Sējums 18 Lpp. 0103

Speciālizdevums spāņu valodā: Nodaļa 03 Sējums 33 Lpp. 0146

Speciālizdevums zviedru valodā: Nodaļa 3 Sējums 18 Lpp. 0103

Speciālizdevums portugāļu valodā Nodaļa 03 Sējums 33 Lpp. 0146



Padomes Regula (EEK) Nr. 231/85 (1985. gada 29. janvāris), ar kuru groza Regulu Nr. 136/66/EEK par eļļas un tauku tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā 4. panta 1. punkts Regulā Nr. 136/66/EEK [4], kurā jaunākie grozījumi izdarīti ar Regulu (EEK) Nr. 2260/84 [5], paredz, ka, ja tirdzniecības gadā ievērojami izmainās faktori, kurus izmanto, lai tirdzniecības gadā noteiktu olīveļļas reprezentatīvo tirgus cenu, var pieņemt lēmumu tirdzniecības gadā, ievērojot minētās regulas 38. pantā izklāstīto procedūru, koriģēt reprezentatīvo tirgus cenu un sliekšņa cenu; tā kā pārdomātas tirgus vadības interesēs būtu jāparedz sīki izstrādāti noteikumi, kurus varētu izmantot, lai noteiktu to, kas rada ievērojamas izmaiņas attiecīgajos faktoros; tā kā būtu arī jāparedz jebkādi vajadzīgie pārlabojumi tā patēriņa atbalsta līmenī, kā arī procentuālajā sastāvā, kas jāņem par pamatu, finansējot atzītu tirdzniecības organizāciju darbību un dažas programmas, kuras sniedz informāciju par olīveļļas patēriņu un veicina to, IR PIEŅĒMUSI ŠO REGULU. 1. pants Ar šo Regulas Nr. 136/66/EEK 4. pantu groza šādi. 1. Panta 1. punkta otro daļu aizstāj ar šādu: "Tomēr, ja tirdzniecības gadā faktori, ko izmanto, lai noteiktu olīveļļas reprezentatīvo tirgus cenu, ir pakļauti izmaiņām, kuras, pamatojoties uz sīki izstrādātiem noteikumiem, ko jāpieņem saskaņā ar 38. pantā noteikto procedūru, var uzskatīt par ievērojamām, saskaņā ar minēto procedūru var pieņemt lēmumu tirdzniecības gadā koriģēt reprezentatīvo tirgus cenu un sliekšņa cenu. Šādos gadījumos tā patēriņa atbalsta līmeni un procentuālo sastāvu, kas minēts 11. panta 5. un 6. punktā, var koriģēt saskaņā ar to pašu procedūru." 2. Panta 4. punkta otro daļu aizstāj ar šādu: "Panta 1. punkta pirmās daļas b) apakšpunktā minētās cenas pēc Komisijas priekšlikuma pieņem Padome, lemjot ar kvalificētu balsu vairākumu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 29. janvārī Padomes vārdā — priekšsēdētājs G. Andreotti [1] OV C 317, 28.11.1984., 8. lpp. [2] Atzinums sniegts 1985. gada 18. janvārī (Oficiālajā Vēstnesī vēl nav publicēts). [3] OV C 103, 16.4.1984., 35. lpp. [4] OV 172, 30.9.1966., 3025./66. lpp. [5] OV L 208, 3.8.1984., 1. lpp. --------------------------------------------------
Oficiālais Vēstnesis L 122 , 07/05/1985 Lpp. 0001 - 0001

Speciālizdevums somu valodā: Nodaļa 11 Sējums 11 Lpp. 0211

Speciālizdevums spāņu valodā: Nodaļa 04 Sējums 3 Lpp. 0115

Speciālizdevums zviedru valodā: Nodaļa 11 Sējums 11 Lpp. 0211

Speciālizdevums portugāļu valodā Nodaļa 04 Sējums 3 Lpp. 0115



Padomes Regula (EEK) Nr. 1172/85 (1985. gada 2. maijs) par Nolīguma noslēgšanu vēstuļu apmaiņas ceļā starp Eiropas Ekonomikas kopienu, no vienas puses, un Dānijas valdību un Farēru salu pašpārvaldi, no otras puses, par lašu zveju Farēru salu ūdeņos EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Kopiena, no vienas puses, un Dānijas valdība un Farēru salu pašpārvalde, no otras puses, ir apspriedušās par abas puses interesējošiem zvejniecības jautājumiem; tā kā abas puses vienojās par to, ka Ziemeļatlantijas Lašu saudzēšanas organizācija (NASCO) ir piemērota struktūra, kuras ietvaros regulēt lašu zveju Farēru salu zvejniecības zonā; tā kā Farēru salu iestādes ir apstiprinājušas, ka tās sadarbosies ar Kopienu, NASCO 1985. gada ikgadējā sanāksmē, lai vienotos par reglamentējošu pasākumu, ar kuru tām nosaka nozvejas kvotu Farēru salu zvejniecības zonā attiecībā uz sezonu, kas sākas 1985. gada 1. oktobrī un beidzas 1986. gada 31. maijā; tā kā puses ir vienojušās turpināt apspriešanos, ja NASCO nepieņem attiecīgus reglamentējošus pasākumus; tā kā savstarpējo pārrunu noslēgumā abas delegācijas parafēja vēstuļu apmaiņas ceļā noslēgtu Nolīgumu; tā kā minētā nolīguma apstiprināšana ir Kopienas interesēs, IR PIEŅĒMUSI ŠO REGULU. 1. pants Ar šo Kopienas vārdā apstiprina vēstuļu apmaiņas ceļā noslēgto Nolīgumu starp Eiropas Ekonomikas kopienu, no vienas puses, un Dānijas valdību un Farēru salu pašpārvaldi, no otras puses, par lašu zveju Farēru salu ūdeņos. Nolīguma teksts ir pievienots šai regulai. 2. pants Ar šo Padomes priekšsēdētājs ir pilnvarots iecelt pilnvarotās personas Nolīguma parakstīšanai, lai tas kļūtu saistošs Kopienai. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1985. gada 2. maijā Padomes vārdā — priekšsēdētājs F. M. Pandolfi [1] OV C 52, 26.2.1985., 4. lpp. [2] Atzinums sniegts 1985. gada 19. aprīlī (Oficiālajā Vēstnesī vēl nav publicēts). --------------------------------------------------
Oficiālais Vēstnesis L 244 , 12/09/1985 Lpp. 0023 - 0023

Speciālizdevums spāņu valodā: Nodaļa 03 Sējums 37 Lpp. 0196

Speciālizdevums portugāļu valodā Nodaļa 03 Sējums 37 Lpp. 0196

Speciālizdevums somu valodā: Nodaļa 3 Sējums 19 Lpp. 0118

Speciālizdevums zviedru valodā: Nodaļa 3 Sējums 19 Lpp. 0118



Komisijas Regula (EEK) Nr. 2561/85 (1985. gada 11. septembris), ar kuru groza Regulu (EEK) Nr. 2670/81, kas paredz sīki izstrādātus īstenošanas noteikumus attiecībā uz cukura produkciju, kas pārsniedz kvotu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1981. gada 30. jūnija Regulu (EEK) Nr. 1785/81 par cukura tirgu kopīgo organizāciju [1], kurā jaunākie grozījumi izdarīti ar Regulu (EEK) Nr. 1482/85 [2], un jo īpaši tās 26. panta 3. punktu, tā kā Regulas (EEK) Nr. 1785/81 26. panta 1. punkts jo īpaši paredz, ka C cukurs ir jāeksportē dabiskā veidā; tā kā Komisijas Regulas (EEK) Nr. 2670/81 [3], kas grozīta ar Regulu (EEK) Nr. 1760/84 [4], 2. panta 2. punkts pieļauj C cukura aizstāšanu eksportam ar citu balto cukuru vai jēlcukuru dabiskā veidā, ja ražotājs samaksā pamatlikmi, lai kompensētu jebkādu ieguvumu no šādas aizstāšanas; tā kā cukura rafinēšanas fabriku apgādes situācija Kopienā, jo īpaši attiecībā uz gaidāmo Portugāles uzņemšanu un tās jēlcukura apgādi, prasa ierobežot iespēju aizstāt eksportējamo C cukuru tikai ar balto cukuru; tā kā šajā regulā paredzētie pasākumi ir saskaņā ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2670/81 2. panta 2. punkta otrās daļas pirmajā teikumā svītro vārdus "vai jēlcukura". 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 11. septembrī Komisijas vārdā — priekšsēdētāja vietnieks Frans Andriessen [1] OV L 177, 1.7.1981., 4. lpp. [2] OV L 151, 10.6.1985., 1. lpp. [3] OV L 262, 16.9.1981., 14. lpp. [4] OV L 165, 23.6.1984., 19. lpp. --------------------------------------------------
Oficiālais Vēstnesis L 277 , 17/10/1985 Lpp. 0012 - 0012

Speciālizdevums spāņu valodā: Nodaļa 03 Sējums 38 Lpp. 0047

Speciālizdevums portugāļu valodā Nodaļa 03 Sējums 38 Lpp. 0047

Speciālizdevums somu valodā: Nodaļa 3 Sējums 19 Lpp. 0191

Speciālizdevums zviedru valodā: Nodaļa 3 Sējums 19 Lpp. 0191



Komisijas Regula (EEK) Nr. 2877/85 (1985. gada 15. oktobris), ar kuru divdesmit septīto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1298/85 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 2210/85 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādu dienestu: Importētāja valsts | Izsludinātājs dienests | Venecuēla | INDULAC, Colinas de la California, Esq. Avdas San Francisco y Palmarito, Edificio Indulac — Apdo 1546, Caracas 10107 a, Venezuela. | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 15. oktobrī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 137, 27.5.1985., 5. lpp. [3] OV L 272, 26.9.1981., 25. lpp. [4] OV L 204, 2.8.1985., 33. lpp. --------------------------------------------------
Oficiālais Vēstnesis L 167 , 27/06/1985 Lpp. 0026 - 0027

Speciālizdevums somu valodā: Nodaļa 2 Sējums 4 Lpp. 0065

Speciālizdevums spāņu valodā: Nodaļa 02 Sējums 13 Lpp. 0226

Speciālizdevums zviedru valodā: Nodaļa 2 Sējums 4 Lpp. 0065

Speciālizdevums portugāļu valodā Nodaļa 02 Sējums 13 Lpp. 0226



Komisijas Regula (EEK) Nr. 1748/85 (1985. gada 25. jūnijs) par tauku satura noteikšanas metodi kukurūzas miltos, uz ko attiecas Kopējā muitas tarifa apakšpozīcija 11.01 E, un kukurūzas putraimos un rupjā maluma miltos, uz ko attiecas apakšpozīcija 11.02 A V EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par Kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu, tā kā, lai nodrošinātu Kopējā muitas tarifa nomenklatūras vienādu piemērošanu, ir jāpieņem noteikumi par kukurūzas miltu un kukurūzas putraimu un rupjā maluma miltu klasifikāciju; tā kā saskaņā ar Padomes Regulai (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 3400/84 [4], pievienotās Kopējā muitas tarifa nomenklatūras apakšpozīcijām 11.01 E un 11.02 A V kukurūzas miltus un kukurūzas putraimus un rupjā maluma miltus klasificē saskaņā ar to tauku saturu; tā kā ir jādefinē tauku satura noteikšanas metode; tā kā saskaņā ar izdarītajiem pētījumiem šīs regulas pielikumā izklāstītā metode, izrādās, ir visdrošākā; tā kā šajā regulā paredzētie pasākumi ir saskaņā ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Tauku saturu kukurūzas miltos, uz ko attiecas Kopējā muitas tarifa apakšpozīcija 11.01 E, un kukurūzas putraimos un rupjā maluma miltos, uz ko attiecas apakšpozīcija 11.02 A V, nosaka saskaņā ar pielikumā izklāstīto metodi. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 25. jūnijā Komisijas vārdā — priekšsēdētāja vietnieks Cockfield [1] OV L 14, 21.1.1969., 1. lpp. [2] OV L 191, 19.7.1984., 1. lpp. [3] OV L 172, 22.7.1968., 1. lpp. [4] OV L 320, 10.12.1984., 1. lpp. -------------------------------------------------- PIELIKUMS Metode tauku satura noteikšanai kukurūzas miltos, uz ko attiecas Kopējā muitas tarifa apakšpozīcija 11.01 E, un kukurūzas putraimos un rupjā maluma miltos, uz ko attiecas apakšpozīcija 11.02 A V KUKURŪZAS MILTI Izmantojamā analīzes metode ir parādīta Komisijas Direktīvas 84/4/EEK (OV L 15, 18.1.1984., 29. lpp.) I pielikumā (metode A). KUKURŪZAS PUTRAIMI UN RUPJĀ MALUMA MILTI Paraugs ir jāsamaļ tā, lai 90 % no tā izietu cauri sietam, kam acu lielums ir 500 mikroni un 100 % no tā izietu cauri sietam, kam acu lielums ir 1000 mikroni. Izmantojamā analīzes metode ir izklāstīta Komisijas Direktīvas 84/4/EEK I pielikumā (metode A). --------------------------------------------------
Oficiālais Vēstnesis L 107 , 24/04/1986 Lpp. 0001 - 0001

Speciālizdevums somu valodā: Nodaļa 3 Sējums 20 Lpp. 0200

Speciālizdevums zviedru valodā: Nodaļa 3 Sējums 20 Lpp. 0200



Padomes Regula (EEK) Nr. 1174/86 (1986. gada 21. aprīlis), ar kuru groza Regulu (EEK) Nr. 706/73 par Kopienas režīmu, ko Normandijas salās un Menas salā piemēro lauksaimniecības produktu tirdzniecībai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā 1972. gada Pievienošanās aktu, un jo īpaši tā 3. protokola 1. panta 2. punkta trešo daļu, ņemot vērā Komisijas priekšlikumu, tā kā liberalizēti daži veterinārie noteikumi attiecībā uz Ziemeļīriju, mutes un nagu sērgu un tirdzniecību ar dzīviem dzīvniekiem, svaigu gaļu un produktiem, kā pamatā ir gaļa; tā kā veterinārās nozares dēļ Regula (EEK) Nr. 706/73 [1] Normandijas salas un Menas salu sasaistīja ar Ziemeļīriju; tā kā, lai samazinātu saslimšanas risku, šīm salām jāļauj saglabāt savus veterināros noteikumus attiecībā uz mutes un nagu sērgu, kādi bijuši spēkā līdz šim, IR PIEŅĒMUSI ŠO REGULU. 1. pants Ar šo Regulas (EEK) Nr. 706/73 3. pantu aizstāj ar šādu: "3. pants No 1973. gada 1. septembra Kopienas noteikumus šādās jomās: - veterinārie tiesību akti, - dzīvnieku veselības tiesību akti, - augu veselības tiesību akti, - sēklu un sējeņu tirdzniecība, - tiesību akti attiecībā uz pārtiku, - tiesību akti attiecībā uz lopbarību, - kvalitātes un tirdzniecības standarti, atbilstoši tādiem pašiem nosacījumiem, kā Apvienotajā Karalistē, piemēro 1. pantā minētajiem produktiem, kuri importēti salās vai eksportēti no salām Kopienā. Taču Normandijas salas un Menas sala attiecībā uz tirdzniecību ar dzīviem dzīvniekiem, svaigu gaļu un produktiem, kā pamatā ir gaļa, var saglabāt tādus īpašos noteikumus attiecībā uz mutes un nagu sērgu, kurus tā piemēro importam. Šādi noteikumi nav stingrāki par tiem, kas ir spēkā 1985. gada 30. septembrī." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1986. gada 21. aprīlī Padomes vārdā — priekšsēdētāja G. Braks [1] OV L 68, 15.3.1973., 1. lpp. --------------------------------------------------